CELEX: 32021D0486
Language: da
Date: 2021-02-15 00:00:00
Title: Rådets afgørelse (EU) 2021/486 af 15. februar 2021 om den holdning, der skal indtages på Den Europæiske Unions vegne i den skriftlige procedure blandt deltagerne i sektoraftalen om eksportkreditter til civile fly, der er indeholdt i bilag III til arrangementet for offentligt støttede eksportkreditter, for så vidt angår den fælles holdning om midlertidig udskydelse af tilbagebetaling af lånehovedstole

23.3.2021   
               
               
                  DA
               
               
                  Den Europæiske Unions Tidende
               
               
                  L 100/11
               
            
         RÅDETS AFGØRELSE (EU) 2021/486
         af 15. marts 2021
         om den holdning, der skal indtages på Den Europæiske Unions vegne i den skriftlige procedure blandt deltagerne i sektoraftalen om eksportkreditter til civile fly, der er indeholdt i bilag III til arrangementet for offentligt støttede eksportkreditter, for så vidt angår den fælles holdning om midlertidig udskydelse af tilbagebetaling af lånehovedstole
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Retningslinjerne i arrangementet vedrørende offentligt støttede eksportkreditter, herunder sektoraftalen om eksportkreditter til civile fly (»sektoraftalen om fly«), der er indeholdt i dets bilag III, gælder i Unionen i medfør af Europa-Parlamentets og Rådets forordning (EU) nr. 1233/2011 (1).
                  
               
                     (2)
                  
                  
                     I henhold til artikel 28 i sektoraftalen om fly skal forslag til en fælles holdning stiles til sekretariatet for Organisationen for Økonomisk Samarbejde og Udvikling.
                  
               
                     (3)
                  
                  
                     Covid-19-pandemien og den økonomiske afmatning som følge heraf har haft alvorlige konsekvenser for den civile luftfartsindustri, hvis virksomhed trues af kortsigtede likviditetsproblemer hos luftfartsoperatører og hos købere af nye fly og motorer. I lyset af den nuværende økonomiske afmatning og dens udvikling samt for at mindske de alvorlige konsekvenser heraf bør Unionen foreslå en fælles holdning om midlertidig udskydelse af tilbagebetaling af lånehovedstole for købere af nye luftfartøjer og motorer (»den foreslåede fælles holdning«).
                  
               
                     (4)
                  
                  
                     I overensstemmelse med del 4, punkt 3, i sektoraftalen om fly skal deltagerne i sektoraftalen om fly ved skriftlig procedure træffe afgørelse om den foreslåede fælles holdning.
                  
               
                     (5)
                  
                  
                     Den foreslåede fælles holdning vil gøre det muligt for købere af nye fly som defineret i artikel 8, litra a), nr. 1), i sektoraftalen om fly og købere af reservemotorer og reservedele, jf. dennes artikel 20, litra a), b) og c), at udskyde tilbagebetalingen af lånehovedstole i 12 måneder efter leveringen af de indkøbte varer eller, hvis visse betingelser er opfyldt, i 18 måneder efter leveringen af de indkøbte varer.
                  
               
                     (6)
                  
                  
                     Det er hensigtsmæssigt at fastlægge den holdning, der skal indtages på Unionens vegne til den foreslåede fælles holdning i den skriftlige procedure blandt deltagerne i sektoraftalen om fly, da den foreslåede fælles holdning, hvis den vedtages, vil blive bindende for Unionen og vil kunne få afgørende indflydelse på indholdet af EU-retten, nemlig forordning (EU) nr. 1233/2011 —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i den skriftlige procedure blandt deltagerne i sektoraftalen om eksportkreditter til civile fly, der er indeholdt i bilag III til arrangementet for offentligt støttede eksportkreditter, for så vidt angår den fælles holdning om midlertidig udskydelse af tilbagebetaling af lånehovedstole, baseres på udkastet til den foreslåede fælles holdning (*1).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 15. marts 2021.
            
               
                  På Rådets vegne
               
               A.P. ZACARIAS
               
                  Formand
               
            
         
         
            (1)  Europa-Parlamentets og Rådets forordning (EU) nr. 1233/2011 af 16. november 2011 om anvendelse af visse retningslinjer for offentligt støttede eksportkreditter og om ophævelse af Rådets afgørelse 2001/76/EF og 2001/77/EF (EUT L 326 af 8.12.2011, s. 45).
         
            (*1)  Jf. dokument ST 5390/2021 på http://register.consilium.europa.eu.